ddrg/super_eurlex huggingface dataset:
KOMISSION ASETUS (EY) N:o 1145/94, annettu 19 päivänä toukokuuta 1994, tiettyjen peltokasvien tuottajien tukijärjestelmän mukaisten korvausten myöntämisen edellytyksistä annetun asetuksen (ETY) N:o 2780/92 muuttamisesta



Virallinen lehti nro L 128 , 20/05/1994 s. 0008 - 0008

Suomenk. erityispainos Alue 3 Nide 57 s. 0124

Ruotsink. erityispainos Alue 3 Nide 57 s. 0124



KOMISSION ASETUS (EY) N:o 1145/94, annettu 19 päivänä toukokuuta 1994, tiettyjen peltokasvien tuottajien tukijärjestelmän mukaisten korvausten myöntämisen edellytyksistä annetun asetuksen (ETY) N:o 2780/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 4 artiklan 3 kohdan ja sen 12 artiklan, sekä katsoo, että komission asetuksessa (ETY) N:o 2780/92(3), sellaisena kuin se on muutettuna asetuksella (ETY) N:o 2956/93(4), säädetään rekisterin laatimisesta, jossa yhteenvetona vahvistettaisiin tuottajien oikeudet durumvehnän osalta myönnettävään lisäkorvaukseen; kyseisen rekisterin laatimisen perustaksi olisi otettava viitemarkkinointivuosi, jota koskeva valinta tuottajien olisi tehtävä asetuksen (ETY) N:o 1765/92 4 artiklan 3 kohdan mukaisesti jättäessään korvaushakemuksensa markkinointivuoden 1993/1994 osalta, Italiassa ei tiettyjen tuottajien oikeuksia ole otettu huomioon niihin hallinnollisiin vaikeuksiin liittyneistä syistä, joita yhteisen maatalouspolitiikan uudistuksen täytäntöönpanossa on peltokasvien alalla ollut markkinointivuonna, jona sitä ensi kertaa sovelletaan; tämä tilanne on mahdollista korjata siirtämällä kyseisten tuottajien mahdollisten oikeuksien vahvistamiselle asetettua määräpäivää kyseisessä jäsenvaltiossa myöhäisemmäksi, enintään 31 päivään toukokuuta 1994, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2780/92 6 artiklan 1 kohtaan alakohta seuraavasti: "Italiassa tuottajat, jotka eivät ole edellisessä alakohdassa tarkoitettuun päivään mennessä tehneet valintaansa tullakseen kirjatuiksi 2 kohdassa tarkoitettuun rekisteriin, voivat kuitenkin vielä poikkeuksellisesti tehdä kyseisen valinnan jäsenvaltion vahvistamana päivänä, viimeistään 31 päivänä toukokuuta 1994." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 12 (2) EYVL N:o L 30, 3.2.1994, s. 7 (3) EYVL N:o L 281, 25.9.1992, s. 5 (4) EYVL N:o L 267, 28.10.1993, s. 1
KOMISSION ASETUS (EY) N:o 1259/94, annettu 31 päivänä toukokuuta 1994, tietyistä munien kaupan pitämisen vaatimuksista annetun asetuksen (ETY) N:o 1907/90 soveltamista koskevista yksityiskohtaisista säännöistä annetun asetuksen (ETY) N:o 1274/91 muuttamisesta



Virallinen lehti nro L 137 , 01/06/1994 s. 0054 - 0054

Suomenk. erityispainos Alue 3 Nide 57 s. 0205

Ruotsink. erityispainos Alue 3 Nide 57 s. 0205



KOMISSION ASETUS (EY) N:o 1259/94, annettu 31 päivänä toukokuuta 1994, tietyistä munien kaupan pitämisen vaatimuksista annetun asetuksen (ETY) N:o 1907/90 soveltamista koskevista yksityiskohtaisista säännöistä annetun asetuksen (ETY) N:o 1274/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä munien kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1907/90(1), sellaisena kuin se on muutettuna asetuksella (ETY) N:o 2617/93(2), ja erityisesti sen 10 artiklan 3 kohdan ja 20 artiklan 1 kohdan, sekä katsoo, että komission asetuksella (ETY) N:o 1274/91(3), sellaisena kuin se on viimeksi muutettuna asetuksella (EY) N:o 3300/93(4), vahvistetaan näiden kaupan pitämisen vaatimusten soveltamista koskevat yksityiskohtaiset säännöt, niiden pakkausten merkintöjä koskevia säännöksiä, joissa on maininta "ekstra", on muutettava sellaisten tapausten huomioon ottamiseksi, joissa käytetään pakkauspäivää koskevaa vapaaehtoista merkintää, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1274/91 24 artiklan 1 kohta seuraavasti: "1 Asetuksen (ETY) N:o 1907/90 12 artiklassa tarkoitettu nauha tai etiketti on painettava tai kiinnitettävä siten, ettei se peitä mitään pakkauksessa olevia merkintöjä. Sana "ekstra" on painettava nauhaan tai etikettiin vähintään yhden senttimetrin korkuisilla kursiivikirjaimilla ja sen perässä on oltava 14 artiklan 1 kohdan toisessa alakohdassa tarkoitetut kaksi numerosarjaa, jotka ilmaisevat pakkaamista seuraavan seitsemännen päivän, sekä sana "asti". Jos pakkauspäivä on merkitty pakkaukseen, edellä tarkoitettu merkintä voidaan korvata seuraavalla merkinnällä: "ekstra seitsemän päivän ajan pakkaamisesta"." 2 artikla Tämä asetus tulee voimaan 1 päivänä kesäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1994. Komission puolesta René STEICHEN Komission jäsen (1) EYVL N:o L 173, 6.7.1990, s. 5 (2) EYVL N:o L 240, 25.9.1993, s. 1 (3) EYVL N:o L 121, 16.5.1991, s. 11 (4) EYVL N:o L 296, 1.12.1993, s. 52
Komission asetus (EY) N:o 1267/94, annettu 1 päivänä kesäkuuta 1994, tiettyjen tislattujen alkoholijuomien vastavuoroista tunnustamista koskevien, Euroopan unionin ja kolmansien maiden välisten sopimusten soveltamisesta



Virallinen lehti nro L 138 , 02/06/1994 s. 0007 - 0008

Suomenk. erityispainos Alue 3 Nide 57 s. 0218

Ruotsink. erityispainos Alue 3 Nide 57 s. 0218



KOMISSION ASETUS (EY) N:o 1267/94, annettu 1 päivänä kesäkuuta 1994, tiettyjen tislattujen alkoholijuomien vastavuoroista tunnustamista koskevien, Euroopan unionin ja kolmansien maiden välisten sopimusten soveltamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(1), sellaisena kuin sitä on muutettu asetuksella (ETY) N:o 3280/92(2), ja erityisesti sen 11 artiklan 1 kohdan, sekä katsoo, että Euroopan unioni on tehnyt Amerikan yhdysvaltojen kanssa kirjeenvaihtona sopimuksen eräiden tislattujen alkoholijuomien vastavuoroisesta tunnustamisesta ja suojelusta; tässä sopimuksessa määrätään siinä esitettyjen velvoitteiden suorittamiseksi tarvittavien lainsäädännöllisten ja hallinnollisten toimenpiteiden täytäntöönpanosta tietyn ajan kuluessa; olisi laadittava luettelo Euroopan unionin tekemiin sopimuksiin kuuluvista tuotteista, jotta mainitut tuotteet voivat hyötyä määrätyistä tarkastusta ja suojelua koskevista takeista, ja tässä asetuksessa säädetyt toimenpiteet ovat tislattuja alkoholijuomia käsittelevän täytäntöönpanokomitean lausunnon mukaiset, ON ANTANUT TÄMÄN ASETUKSEN: 1 artikla 1. Liitteen luettelossa mainittujen kolmansista maista peräisin olevien tuotteiden nimityksiä voidaan käyttää ainoastaan kyseisten kolmansien maiden lakien ja asetusten mukaisesti valmistetuista tuotteista. 2. Edellä 1 kohdassa tarkoitetut tuotteet hyötyvät asetuksen (ETY) N:o 1576/89 10 artiklassa tarkoitetuista alkoholijuoma-alan suoja- ja valvontatoimenpiteistä kolmansien maiden kanssa vahvistettujen edellytysten mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä kesäkuuta 1994. Komission puolesta René STEICHEN Komission jäsen (1) EYVL N:o L 160, 12.6.1989, s. 1 (2) EYVL N:o L 327, 13.11.1992, s. 3 LIITE >TAULUKON PAIKKA>
Neuvoston asetus (EHTY, EY, EURATOM) N:o 1303/94, annettu 30 päivänä toukokuuta 1994, toimielinten jäsenille ja muulle henkilöstölle myönnettävien kulkulupien muodon määräämisestä annetun asetuksen (EHTY, EY, Euratom) N:o 1826/69 muuttamisesta



Virallinen lehti nro L 142 , 07/06/1994 s. 0001 - 0006

Suomenk. erityispainos Alue 1 Nide 3 s. 0139

Ruotsink. erityispainos Alue 1 Nide 3 s. 0139



NEUVOSTON ASETUS (EHTY, EY, EURATOM) N:o 1303/94, annettu 30 päivänä toukokuuta 1994, toimielinten jäsenille ja muulle henkilöstölle myönnettävien kulkulupien muodon määräämisestä annetun asetuksen (EHTY, EY, Euratom) N:o 1826/69 muuttamisesta EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen liitteenä olevan Euroopan yhteisöjen erioikeuksista ja vapauksista tehdyn pöytäkirjan 7 artiklan 1 kohdan, sekä katsoo, että asetuksen (EHTY, ETY, Euratom) N:o 1826/69 () mukaisesti toimielinten jäsenille ja muulle henkilöstölle myönnetyt kulkuluvat laaditaan yhdeksällä kielellä, ja Euroopan unionista tehdyn sopimuksen voimaantulon seurauksena on aiheellista sisällyttää kulkulupiin maininta "Euroopan unioni" ja mukauttaa asetuksen (EHTY, ETY, Euratom) N:o 1826/69 liitteessä esitettyä kulkulupamallia, ON ANTANUT TÄMÄN ASETUKSEN: 1 artikla Korvataan asetuksen (EHTY, ETY, Euratom) N:o 1826/69 liite tämän asetuksen liitteellä. 2 artikla Parhaillaan voimassa olevat kulkuluvat pysyvät voimassa, kunnes tämän asetuksen mukaisesti laaditut kulkuluvat myönnetään. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 30 päivänä toukokuuta 1994. Neuvoston puolesta Puheenjohtaja G. MORAITIS () EYVL N:o L 235, 18.9.1969, s. 1. Asetus sellaisena kuin se on viimeksi muutettuna asetuksella (ETY, Euratom, EHTY) N:o 123/86 (EYVL N:o L 18, 24.1.1986, s. 1). >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN>
KOMISSION ASETUS (EY) N:o 1396/94, annettu 17 päivänä kesäkuuta 1994, tiettyihin kirsikkajalosteisiin markkinointivuonna 1994/1995 sovellettavan vähimmäistuontihinnan vahvistamisesta annetun asetuksen (EY) N:o 1071/94 muuttamisesta



Virallinen lehti nro L 152 , 18/06/1994 s. 0033 - 0034

Suomenk. erityispainos Alue 3 Nide 58 s. 0110

Ruotsink. erityispainos Alue 3 Nide 58 s. 0110



KOMISSION ASETUS (EY) N:o 1396/94, annettu 17 päivänä kesäkuuta 1994, tiettyihin kirsikkajalosteisiin markkinointivuonna 1994/1995 sovellettavan vähimmäistuontihinnan vahvistamisesta annetun asetuksen (EY) N:o 1071/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna komission asetuksella (EY) N:o 549/94(2), ja erityisesti sen 9 artiklan 6 kohdan, sekä katsoo, että 6 päiväna toukokuuta 1994 annetussa komission asetuksessa (EY) N:o 1071/94(3) vahvistetaan asetuksen (ETY) N:o 426/86 liitteessä I olevassa B osassa esitetyille kirsikkajalosteille vähimmäistuontihinta; väliaikaisesti säilöttyjen kirsikoiden viimeaikainen kaupankäynnin kehitys huomioon ottaen on suotavaa vahvistaa vähimmäistuontihinta myös näille tuotteille; vähimmäishinnan tasoa vahvistettaessa on otettava huomioon asetuksen (ETY) N:o 426/86 9 artiklan 2 kohdassa luetellut perusteet, ja hedelmä- ja vihannesjalosteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1071/94 liite tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä kesäkuuta 1994. Komission puolesta René STEICHEN Komission jäsen (1) EYVL N:o L 49, 27.2.1986, s. 1 (2) EYVL N:o L 69, 12.3.1994, s. 5 (3) EYVL N:o L 117, 7.5.1994, s. 21 LIITE >TAULUKON PAIKKA>
Komission asetus (EY) N:o 1443/94, annettu 23 päivänä kesäkuuta 1994, neuvoston asetuksissa (ETY) N:o 1600/92 ja (ETY) N:o 1601/92 säädetyn Azorien, Madeiran ja Kanariansaarten arvioidun sokerin hankintataseen vahvistamisesta markkinointivuodeksi 1994/1995



Virallinen lehti nro L 157 , 24/06/1994 s. 0004 - 0005

Suomenk. erityispainos Alue 3 Nide 58 s. 0142

Ruotsink. erityispainos Alue 3 Nide 58 s. 0142



KOMISSION ASETUS (EY) N:o 1443/94, annettu 23 päivänä kesäkuuta 1994, neuvoston asetuksissa (ETY) N:o 1600/92 ja (ETY) N:o 1601/92 säädetyn Azorien, Madeiran ja Kanariansaarten arvioidun sokerin hankintataseen vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomion Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(3), sellaisena kuin se on viimeksi muutettuna asetuksella (ETY) N:o 1974/93, ja erityisesti sen 3 artiklan 4 kohdan ja 7 artiklan toisen kohdan, sekä katsoo, että sokerin arvioitu hankintatase vahvistetaan asetusten (ETY) N:o 1600/92 ja (ETY) N:o 1601/92 2 artiklan mukaisesti Azorien, Madeiran ja Kanariansaarten osalta markkinointivuodeksi 1993/1994 komission asetuksella (ETY) N:o 2177/92(4), sellaisena kuin se on viimeksi muutettuna asetuksella (ETY) N:o 2932/93(5); mainitun 2 artiklan mukaisesti olisi jo nyt ennusteiden pohjalta vahvistettava näitä järjestelmiä koskeva hankintatase markkinointivuodeksi 1994/1995, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2177/92 liite markkinointivuoden 1994/1995 osalta tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 1994. Komission puolesta René STEICHEN Komission jäsen (1) EYVL N:o L 173, 27.6.1992, s. 1 (2) EYVL N:o L 180, 23.7.1993, s. 26 (3) EYVL N:o L 173, 27.6.1992, s. 13 (4) EYVL N:o L 217, 31.7.1992, s. 71 (5) EYVL N:o L 265, 26.10.1993, s. 12 LIITE >TAULUKON PAIKKA>
Komission asetus (EY) N:o 1445/94, annettu 23 päivänä kesäkuuta 1994, neuvoston asetuksessa (ETY) N:o 2019/93 säädetyn Egeanmeren pienten saarten arvioidun sokerin hankintataseen vahvistamisesta markkinointivuodeksi 1994/1995



Virallinen lehti nro L 157 , 24/06/1994 s. 0007 - 0008

Suomenk. erityispainos Alue 3 Nide 58 s. 0145

Ruotsink. erityispainos Alue 3 Nide 58 s. 0145



KOMISSION ASETUS (EY) N:o 1445/94, annettu 23 päivänä kesäkuuta 1994, neuvoston asetuksessa (ETY) N:o 2019/93 säädetyn Egeanmeren pienten saarten arvioidun sokerin hankintataseen vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Egeanmeren pienten saarten tiettyjä maataloustuotteita koskevista erityistoimenpiteistä 19 päivänä heinäkuuta 1993 annetun neuvoston asetuksen (ETY) N:o 2019/93(1), sellaisena kuin se on muutettuna komission asetuksella (EY) N:o 822/94(2), ja erityisesti sen 4 artiklan, sekä katsoo, että yksityiskohtaiset säännöt asetuksen (ETY) N:o 2019/93 soveltamisesta annetaan tiettyjen maataloustuotteiden erityisen hankintajärjestelmän osalta komission asetuksessa (ETY) N:o 2958/93(3), komission asetuksessa (ETY) N:o 3719/88(4), sellaisena kuin se on viimeksi muutettuna asetuksella (EY) N:o 3519/93(5), vahvistetaan tuontitodistusten soveltamismenettelyä koskevat yhteiset yksityiskohtaiset säännöt; sokerialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä 10 päivänä syyskuuta 1981 annetussa komission asetuksessa (ETY) N:o 2630/81(6), sellaisena kuin se on viimeksi muutettuna asetuksella (ETY) N:o 1754/93(7), annetaan sokerialaa koskevat erityiset yksityiskohtaiset säännöt, sokerialalle ominaisten erityisten kauppatapojen huomioon ottamiseksi olisi annettava asetuksen (ETY) N:o 2958/93 säännöksiä täydentäviä tai niistä poikkeavia yksityiskohtaisia sääntöjä, asetuksen (ETY) N:o 2019/93 2 artiklan säännösten soveltamiseksi olisi vahvistettava sokerin arvioitu hankintatase markkinointivuodeksi 1994/1995 Egeanmeren pienten saarten osalta; kyseistä tasetta on mahdollista tarkistaa markkinointivuoden aikana pienten saarten tarpeiden kehityksen mukaisesti, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Egeanmeren pienten saarten markkinointivuoden 1994/1995 arvioidun hankintataseen mukaiset yhteisön alkuperää olevan sokerin määrät vahvistetaan asetuksen (ETY) N:o 2019/93 2 artiklan mukaisesti liitteessä. 2 artikla Tukitodistusten voimassaoloaika päättyy niiden antokuukautta seuraavan toisen kuukauden viimeisenä päivänä. 3 artikla Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 1994. Komission puolesta René STEICHEN Komission jäsen (1) EYVL N:o L 184, 27.7.1993, s. 1 (2) EYVL N:o L 95, 14.4.1994, s. 1 (3) EYVL N:o L 267, 28.10.1993, s. 4 (4) EYVL N:o L 331, 2.12.1988, s. 1 (5) EYVL N:o L 320, 22.12.1993, s. 16 (6) EYVL N:o L 258, 11.9.1981, s. 16 (7) EYVL N:o L 161, 2.7.1993, s. 45 LIITE >TAULUKON PAIKKA>
KOMISSION ASETUS (EY) N:o 1476/94, annettu 27 päivänä kesäkuuta 1994, kylvämiseen tarkoitetun hybridimaissin ja hybrididurran viitehintojen vahvistamisesta markkinointivuodeksi 1994/1995



Virallinen lehti nro L 159 , 28/06/1994 s. 0034 - 0035

Suomenk. erityispainos Alue 3 Nide 58 s. 0183

Ruotsink. erityispainos Alue 3 Nide 58 s. 0183



KOMISSION ASETUS (EY) N:o 1476/94, annettu 27 päivänä kesäkuuta 1994, kylvämiseen tarkoitetun hybridimaissin ja hybrididurran viitehintojen vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna komission asetuksella (EY) N:o 3375/93(2), ja erityisesti sen 6 artiklan 5 kohdan, sekä katsoo, että asetuksen (ETY) N:o 2358/71 6 artiklan 1 kohdassa säädetään, että jokaiselle kylvämiseen tarkoitetulle hybridimaissi- ja hybrididurratyypille vahvistetaan vuosittain viitehinta; nämä viitehinnat on vahvistettava kolmen viimeisen markkinointivuoden aikana sovellettujen vapaasti rajalla -hintojen perusteella, lukuun ottamatta epätavallisen alhaisia hintoja; kylvösiemeneksi tarkoitetun hybridimaissin viitehinnan vahvistamista ja vapaasti rajalla -tarjoushinnan määrittämistä koskevista yleisistä säännöistä 20 päivänä heinäkuuta 1972 annetun neuvoston asetuksen (ETY) N:o 1578/72(3), sellaisena kuin se on muutettuna asetuksella (ETY) N:o 1984/86(4), 2 artiklan nojalla olisi otettava huomioon ainoastaan tuotteen määrän ja laadun osalta edustavien kolmansien maiden tuontihinnat, kylvämiseen tarkoitettujen, CN-koodiin 1005 10 19 kuuluvien hybridimaissityyppien tuontia ei voida pitää edustavana tuonnin hyvin alhaisen määrän takia; tämän vuoksi näille maissityypeille ei voida vahvistaa viitehintaa, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuoden 1994/1995 osalta kylvämiseen tarkoitettujen, CN-koodeihin 1005 10 11, 1005 10 13, 1005 10 15 ja 1007 00 10 kuuluvan hybridimaissin ja hybrididurran viitehinnat vahvistetaan liitteen mukaisesti. 2 artikla Tämä asetus tulee voimaan 1 päivänä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1994. Komission puolesta René STEICHEN Komission jäsen (1) EYVL N:o L 246, 5.11.1971, s. 1 (2) EYVL N:o L 303, 10.12.1993, s. 9 (3) EYVL N:o L 168, 26.7.1972, s. 1 (4) EYVL N:o L 171, 28.6.1986, s. 3 LIITE >TAULUKON PAIKKA>
KOMISSION ASETUS (EY) N:o 1489/94, annettu 28 päivänä kesäkuuta 1994, portugalilaisille paddy- eli raakariisin tuottajille markkinointivuodeksi 1994/1995 myönnettävän tuen vahvistamisesta



Virallinen lehti nro L 161 , 29/06/1994 s. 0012 - 0012

Suomenk. erityispainos Alue 3 Nide 58 s. 0186

Ruotsink. erityispainos Alue 3 Nide 58 s. 0186



KOMISSION ASETUS (EY) N:o 1489/94, annettu 28 päivänä kesäkuuta 1994, portugalilaisille paddy- eli raakariisin tuottajille markkinointivuodeksi 1994/1995 myönnettävän tuen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon asetuksella (ETY) N:o 3653/90 säädetyn Portugalin viljan ja riisin yhteisiä markkinajärjestelyjä koskevan siirtymäjärjestelyn muuttamisesta 17 päivänä maaliskuuta 1993 annetun neuvoston asetuksen (ETY) n:o 738/93(1) ja erityisesti sen 2 artiklan, sekä katsoo, että asetuksen (ETY) N:o 738/93 1 artiklan 1 kohdan c alakohdassa säädettyä Portugalissa riisialalla sovellettavaa erikoistukea on vähennettävä viidesosalla markkinointivuodeksi 1994/1995; olisi siis vahvistettava tuen määrä, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 738/93 1 artiklan 1 kohdan c alakohdassa tarkoitettu Portugalissa markkinointivuonna 1994/1995 sovellettava erikoistuki vahvistetaan 20 ecuksi tonnia kohti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1994. Komission puolesta René STEICHEN Komission jäsen (1) EYVL N:o L 77, 31.3.1993, s. 1